钦定古今图书集成/明伦汇编/氏族典/第181卷 > 《廖用贤尚友录》 > 连庶
## 钦定古今图书集成/明伦汇编/氏族典/第181卷 > 《廖用贤尚友录》 > 连庶

按《宋史连庶传》，“庶字居锡，安州应山人。举进士，调商
水尉，寿春令。兴学，尊礼秀民，以劝其俗，开濒淮田千
顷，县大治。淮南王旧垒在山间，会大水，州守议取其
瓮为城，庶曰：‘弓矢舞衣传百世，藏于王府，非为必可
用，盖以古之物传于今，尚有典刑也’。垒因是得存。以
母老，乞监陈州税，尝送客出北门，见日西风尘，而冠”
盖憧憧不已，慨然有感，即日求分司归。久之，翰林学
士欧阳修、龙图阁直学士祖无泽言庶文学行义，宜
在台阁，以知昆山县，辞不行。累迁职方员外郎，卒。庶
始与弟庠在乡里，时宋郊兄弟、欧阳修皆依之。及二
宋贵达，不可其志。退居二十年，守道好修，非其人不
交，非其义秋毫不可污也。庶既死，宋郊之孙义年为
应山令，缘邑人之意，作堂于法兴僧舍，绘二宋及庶、
庠之像祠祀之。